બજારવર્તુળોના જણાવ્યા અનુસાર ખોટું કરનારા હવે અફવા ફેલાવવા માટે સોશિયલ મીડિયાનો મોટા પાયે ઉપયોગ કરી રહ્યા છે. ખૈતાન એન્ડ કંપનીના પાર્ટનર સુધીર બસ્સીએ જણાવ્યું હતું કે, “આવી સાઇટ્સ પર ઘણી અફવા ચાલે છે. જેનો હેતુ કોઈ પ્રમોટર કે શેરને નુકસાન પહોંચાડવાનો હોય છે. છેતરપિંડીની વ્યાખ્યામાં સોશિયલ મીડિયા દ્વારા અફવા ફેલાવાની બાબતને પણ સામેલ કરવાનું પગલું અત્યારની સ્થિતિને જોતાં જરૂરી બન્યું છે.”